Fjallaverkefnið Alla leið er verkefni sem miðar að því að undirbúa þátttakendur fyrir langa og spennandi jöklagöngu að vori . Undirbúningurinn er þríþættur og felst í vikulegum fjallgöngum , sem stigmagnast að erfiðleikastigi , alhliða ferðafræðslu um klæðnað , búnað , næringu , öryggismál og jöklagöngur og svo vikulegum þrekæfingum . Eftir sumarfrí tekur við nýtt verkefni , Haustgöngur Alla leið , sem stendur til áramóta . Greitt er sérstaklega fyrir hvort verkefni fyrir sig . Umsjón : Hjalti Björnsson . Kynningarfundur vorverkefnis : Miðvikudaginn 8. janúar kl. 19 í sal FÍ , Mörkinni 6 . Verð : 67.900 . Fyrsta skrefið byggist á reglubundnum göngum á þægileg fjöll . Gengið er á mismunandi fjöll einu sinni í viku og að auki á Úlfarsfell alla miðvikudaga . Farið er á hraða sem hentar hópnum og þrek fólks er smám saman byggt upp . Auk hefðbundinna fjallgangna er boðið upp á dans , hjólreiðar og sjósund . Eftir sumarfrí tekur við nýtt verkefni , Næsta skrefið , frá september til áramóta . Greitt er sérstaklega fyrir hvort verkefni fyrir sig . Þetta verkefni stendur allt árið og er hugsað fyrir þá sem vilja koma sér af stað að nýju eftir hlé sem og alla þá sem vilja koma reglulegum , auðveldum fjallgöngum inn í dagatalið sitt . Farið er í 10 dagsferðir og eina helgarferð þannig að alls er gengið á að minnsta kosti 12 fjöll . Fjöllin sem fyrir valinu verða teljast létt til miðlungs erfið en miðað er við að ganga rólega . Þetta verkefni stendur allt árið og er tilvalið fyrir þá sem hafa einhverja reynslu af fjallgöngum þar sem þessi hópur ræðst til uppgöngu á erfiðari og meira krefjandi fjöll . Þátttakendur þurfa því að vera í nokkuð góðu gönguformi . Farið er í 10 dagsferðir og eina helgarferð þannig að alls er gengið á að minnsta kosti 12 fjöll . Göngurnar verða heldur hraðari og meira krefjandi en í verkefninu Léttfeta . Þeim sem vilja ganga meira og hittast oftar gefst kostur á að taka þátt í báðum verkefnunum hér að ofan og ganga þá á að minnsta kosti 24 fjöll yfir árið í 20 dagsferðum og tveimur helgarferðum . Þátttakendur þurfa að vera í nokkuð góðu gönguformi því bæði er gengið á létt og krefjandi fjöll . FÍ Jóga og göngur er verkefni fyrir alla sem vilja njóta útivistar ásamt því að læra aðferðir til að draga úr streituviðbrögðum og ná slökun . Verkefnið stendur frá janúar til maí og í hverri viku er farið í eina stutta og rólega gönguferð í nágrenni Reykjavíkur og í einn djúpslökunartíma í jóga . Þetta er hópur fyrir þá sem vilja njóta en ekki þjóta og langar til að gera útivist og jóga að lífsstíl . Umsjón : Edith Gunnarsdóttir . Kynningarfundur : Fimmtudaginn 9. janúar kl. 20 í Rúgbrauðsgerðinni , Borgartúni 6 . Verð : 67.900 . FÍ Útideildin er verkefni fyrir útivistarfólk í meðalgóðu gönguformi sem vill hittast reglulega og stunda skemmtilega og fjölbreytta útivist á besta tíma ársins . Verkefnið hefst í apríl og endar í október . Megináhersla er á hefðbundnar göngur og ferðir um áhugaverðar ferðaslóðir og fjöll . Til að auka fjölbreytni er einnig farið í léttar ferðir á ferða - eða fjallahjólum . FÍ Landvættir er 10 mánaða æfingaverkefni sem byrjar síðla hausts og stendur fram í ágúst árið eftir . Takmarkið er að ljúka öllum fjórum þrautum Landvættanna , þ.e. 50 km skíðagöngu , 60 km fjallahjólreiðum , 2,5 km útisundi og 25 km fjallahlaupi . FÍ Landvættir ½ æfa jafn lengi og taka þátt í sömu fjórum þrautum en vegalengdirnar eru um helmingi styttri . Þetta eru hvoru tveggja æfingaverkefni fyrir þá sem vilja stunda líkamsrækt úti í náttúru Íslands , setja sér ögrandi markmið og komast í frábært líkamlegt form í þéttum , skemmtilegum og styðjandi félagsskap . Hópurinn hittist að meðaltali einu sinni í mánuði og stundar jöfnum höndum fjallahjólreiðar , vatnasund , fjallgöngur , kajakróður , klettaklifur , náttúruhlaup og fjallaskíði . Meðal verkefna eru vetrarferðalög á gönguskíðum og Vesturgötu-þríþrautin . Í Hundrað hæstu-verkefninu gengur fólk á öll hundrað hæstu fjöll Íslands og fær tindasöfnunina staðfesta , skráða og viðurkennda . Þetta er ekki lokaður hópur heldur einstaklingsverkefni hvers og eins . Þátttakan er ókeypis og öllum opin og ekki er skilyrði að vera félagi í Ferðafélagi Íslands . Allar ferðir á dagskrá FÍ , þar sem gengið er á tinda sem ná inn á hundrað hæstu-listann , fá sérstakan stimpil : Hundrað hæstu . Taktu þátt í áskoruninni með okkur og kláraðu að klífa hundrað hæstu tinda landsins fyrir 100 ára afmæli Ferðafélagsins árið 2027 .